Az EGT-Vegyesbizottság 137/2003 határozata

(2003. november 7.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2003. szeptember 26-i 102/2003 EGT-vegyesbizottsági határozat [1] módosította.

(2) A 85/511/EGK tanácsi irányelvnek a ragadós száj- és körömfájás élő vírusának kezelésére jogosult laboratóriumok jegyzéke tekintetében történő módosításáról szóló, 2003. január 10-i 2003/11/EK bizottsági határozatot [2] be kell építeni a Megállapodásba.

(3) A Németország Alsó-Szászország, Észak-Rajna-Vesztfália, Rajna-vidék-Pfalz és Saar-vidék szövetségi államában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról szóló, 2003. február 27-i 2003/135/EK bizottsági határozatot [3] be kell építeni a Megállapodásba.

(4) A Luxemburgban a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról szóló, 2003. február 27-i 2003/136/EK bizottsági határozatot [4] be kell építeni a Megállapodásba.

(5) A kéknyelv-betegséggel kapcsolatos védő- és megfigyelési körzetekről és az állatok e körzeteken belüli és onnan kifelé történő szállítására alkalmazandó szabályokról, valamint a 2001/783/EK határozat hatályon kívül helyezéséről szóló, 2003. január 5-i 2002/218/EK bizottsági határozatot [5] be kell építeni a Megállapodásba.

(6) A 2003/135/EK határozat hatályon kívül helyezi az 1999/39/EK [6], az 1999/335/EK [7], a 2000/281/EK [8] és a 2002/161/EK [9] bizottsági határozatokat, amelyek be vannak építve a Megállapodásba, és amelyeket ezért el kell hagyni a Megállapodásból.

(7) A 2003/136/EK határozat hatályon kívül helyezi a 2002/181/EK bizottsági határozatot [10], amely be van építve a Megállapodásba, és amelyet ezért el kell hagyni a Megállapodásból.

(8) A 2003/218/EK határozat hatályon kívül helyezi a 2001/783/EK bizottsági határozatot [11], amely be van építve a Megállapodásba, és amelyet ezért el kell hagyni a Megállapodásból.

(9) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének I. fejezete az alábbiak szerint módosul:

1. A 3.1. részben az 1. pont (85/511/EGK tanácsi irányelv) a következő francia bekezdéssel egészül ki:

"- 32003 D 0011: A Bizottság 2003. január 10-i 2003/11/EK határozata (HL L 7., 2003.1.11., 82. o.).".

2. A 3.2. rész a 26. pontot (2002/975/EK bizottsági határozat) követően a következő ponttal egészül ki:

"27. 32003 D 0218: A Bizottság 2003. március 27-i 2003/218/EK határozata a kéknyelv-betegséggel kapcsolatos védő- és megfigyelési körzetekről és az állatok e körzeteken belüli és onnan kifelé történő szállítására alkalmazandó szabályokról, valamint a 2001/783/EK határozat hatályon kívül helyezéséről (HL L 82., 2003.3.29., 35. o.).".

3. A 3.2. részben a 22. pont (2001/783/EK bizottsági határozat) szövegét el kell hagyni.

4. A 3.2. rész a

"JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK"

címsor utáni 19. pontot (2002/626/EK bizottsági határozat) követően a következő pontokkal egészül ki:

"20. 32003 D 0135: A Bizottság 2003. február 27-i 2003/135/EK határozata a Németország Alsó-Szászország, Észak-Rajna-Vesztfália, Rajna-vidék-Pfalz és Saar-vidék szövetségi államában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról (HL L 53., 2003.2.28., 47. o.).

21. 32003 D 0136: A Bizottság 2003. február 27-i 2003/136/EK határozata a Luxemburgban a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról (HL L 53., 2003.2.28., 52. o.).".

5. A 3.2. részben a "JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK" címsor utáni 8. pont (1999/39/EK bizottsági határozat), 10. pont (1999/335/EK bizottsági határozat), 11. pont (2000/281/EK bizottsági határozat), 15. pont (2002/161/EK bizottsági határozat) és a 16. pont (2002/181/EK bizottsági határozat) szövegét el kell hagyni.

2. cikk

A 2003/11/EK, a 2003/135/EK, a 2003/136/EK és a 2003/218/EK határozatok norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. november 8-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [12].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. november 7-én.

az EGT-Vegyesbizottság részéről

az elnök

H. S. H. Prinz Nikolaus von Liechtenstein

[1] HL L 331., 2003.12.18., 8. o.

[2] HL L 7., 2003.1.11., 82. o.

[3] HL L 53., 2003.2.28., 47. o.

[4] HL L 53., 2003.2.28., 52. o.

[5] HL L 82., 2003.3.29., 35. o.

[6] HL L 11., 1999.1.16., 47. o.

[7] HL L 126., 1999.5.20., 21. o.

[8] HL L 92., 2000.4.13., 27. o.

[9] HL L 53., 2002.2.23., 43. o.

[10] HL L 61., 2002.3.2., 54. o.

[11] HL L 293., 2001.11.10., 42. o.

[12] Alkotmányos követelmények nem merültek fel.

--------------------------------------------------